ජපානයේ හිටපු අග්‍රාමාත්‍ය ෂින්සෝ අබේගේ සමීපතමයකු වන යොෂිහිඩේ සුගා එරට පාලක පක්ෂයේ නායකත්වයට පත්ව ඇත.පක්ෂ නායකයා තෝරාගැනීම සඳහා පැවැති ඡන්ද විමසීමෙන් විශිෂ්ට ජයක් ලබමින් සුගා එලෙස ජපානයේ පාලක පක්ෂය වන ලිබරල් ඩිමොක්‍රටික් පක්ෂයේ නායකත්වයට පත්වූ අතර ඒ අනුව හෙතෙම මේ සතියේදී ජපානයේ අග්‍රාමාත්‍ය ධුරයට පත්වනු ඇතැයි පැවසේ.යොෂිහිඩේ සුගා ජපානයේ ප්‍රධාන කැබිනට් ලේකම්වරයා වන අතර මේ වනවිට 71 වැනි වියේ පසුවෙයි.